Robēns Lenormāns
Robēns Emē Robērs Lenormāns (franču: Robin Aimé Robert Le Normand, dzimis 1996. gada 11. novembrī) ir Francijā dzimis Spānijas futbolists, kurš spēlē centra aizsarga pozīcijā un pārstāv Spānijas futbola izlasi. Kopš 2024. gada Lenormāns spēlē Spānijas La Liga komandā Madrides "Atletico". Savu karjeru sācis Francijas komandā Brest, bet 2016. gadā pievienojies Real Sociedad. 2023. gadā Lenormāns, pēc septiņu gadu dzīvošanas Spānijā, ieguva Spānijas pilsonību. Spānijas futbola izlases rindās debitējis 2023. gadā. Uzvarējis 2022.—2023. gada UEFA Nāciju līgas turnīrā. Pārstāvējis izlasi 2024. gada Eiropas čempionātā, kurā palīdzējis izlasei izcīnīt čempionu titulu.